CELEX: 62017CB0166
Language: hr
Date: 2017-10-19 00:00:00
Title: Predmet C-166/17: Rješenje Suda (šesto vijeće) od 19. listopada 2017. (zahtjev za prethodnu odluku koji je uputio Supremo Tribunal de Justiça – Portugal) – Sportingbet PLC, Internet Opportunity Entertainment Ltd protiv Santa Casa da Misericórdia de Lisboa (Zahtjev za prethodnu odluku — Članak 56. UFEU-a — Slobodno pružanje usluga — Ograničenja — Iskorištavanje igara na sreću posredstvom internetskih stranica — Nacionalni propis koji predviđa državni monopol — Članak 99. Poslovnika Suda — Pitanje jednako onome o kojem je Sud već odlučivao odnosno na koje se odgovor može jasno izvesti iz sudske prakse — Članak 102. i članak 106. stavak 1. UFEU – a — Zlouporaba vladajućeg položaja — Nacionalni propis koji zabranjuje oglašavanje igara na sreću osim onih koje priređuje jedini operater koji je predmet strogog nadzora javnih tijela i kojemu je dodijeljeno isključivo pravo njihovog iskorištavanja — Članak 53. stavak 2. Poslovnika Suda — Očito nedopušteno pitanje)

11.12.2017   
            
            
               HR
            
            
               Službeni list Europske unije
            
            
               C 424/16
            
         Rješenje Suda (šesto vijeće) od 19. listopada 2017. (zahtjev za prethodnu odluku koji je uputio Supremo Tribunal de Justiça – Portugal) – Sportingbet PLC, Internet Opportunity Entertainment Ltd protiv Santa Casa da Misericórdia de Lisboa
   (Predmet C-166/17) (1)
   
   ((Zahtjev za prethodnu odluku - Članak 56. UFEU-a - Slobodno pružanje usluga - Ograničenja - Iskorištavanje igara na sreću posredstvom internetskih stranica - Nacionalni propis koji predviđa državni monopol - Članak 99. Poslovnika Suda - Pitanje jednako onome o kojem je Sud već odlučivao odnosno na koje se odgovor može jasno izvesti iz sudske prakse - Članak 102. i članak 106. stavak 1. UFEU – a - Zlouporaba vladajućeg položaja - Nacionalni propis koji zabranjuje oglašavanje igara na sreću osim onih koje priređuje jedini operater koji je predmet strogog nadzora javnih tijela i kojemu je dodijeljeno isključivo pravo njihovog iskorištavanja - Članak 53. stavak 2. Poslovnika Suda - Očito nedopušteno pitanje))
   (2017/C 424/23)
   Jezik postupka: portugalski
   
      Sud koji je uputio zahtjev
   
   Supremo Tribunal de Justiça
   
      Stranke glavnog postupka
   
   
      Tužitelji: Sportingbet PLC, Internet Opportunity Entertainment Ltd
   
      Tuženik: Santa Casa da Misericórdia de Lisboa
   
      Izreka
   
   
               1.
            
            
               Članku 56. UFEU-a ne protivi se propis države članice, poput onoga o kojemu je riječ u glavnom postupku, koji zabranjuje subjektima s poslovnim nastanom u drugim državama članicama da nude igre na sreću posredstvom internetske stranice iako se njime dodjeljuje isključivo pravo njihovog iskorištavanja jednom operateru koji je predmet strogog nadzora javnih tijela.
            
         
               2.
            
            
               Članku 56. UFEU-a ne protivi se propis države članice, poput onoga o kojemu je riječ u glavnom postupku, koji zabranjuje oglašavanje igara na sreću osim igara koje priređuje jedini subjekt kojemu je dodijeljeno isključivo pravo njihova priređivanja.
            
         
               3.
            
            
               Prvo, peto, šesto kao i osmo do deseto pitanje koja je uputio Supremo Tribunal de Justiça (Vrhovni sud, Portugal) očito su nedopuštena.
            
         
      (1)  SL C 202, str. 26. 6. 2017.